Star Wars, The Godfather, Forrest Gump en Ballade vir ’n Enkeling; dielys kan verewig aanhou. Maties word al vir 100 jaar vermaak deur flieks, maar gedurende hierdie tyd het die hoe en die waar van flieks baie verander.
Die eerste beelduitsending wat vir Stellenbossers toeganklik was, was in 1906, toe dit in die Tivoli Musieksaal in Kaapstad uitgesaai is.
Daar was reeds in 1958 twee bioskope op Stellenbosch en volgens Wena Visagie, ’n destydse student wat op die dorp ’n sekretariële kursusgedoen het, was die go-to vir studente die Fliekvlooi-bioskoop omdat “hy bietjie goedkoper was as die ander een”. Hulle gunsteling film was King Creole, ’n fliek oor Elvis Presley.
Die klank het vanaf luidsprekers wat deur die vensters van voertuie gehang het, gekom. Inry-teaters was so gewild dat dit selfs in liedjies hul verskyning gemaak het, soos Jeremy Taylor se “Ag pleez deddy”. Volgens Jessie Maritz, ’n alumnus van die Universiteit Stellenbosch (US), was daar nog nie baie studente met karre destyd nie, maar vir die wat karre gehad het was die inry-teater ’n gewilde bestemming, en verversings is gewoonlik verskaf op ’n skinkbord wat jy aan jou voertuig se venster kon hang.